作者:劉辰翁
標題:金縷曲・賀新郎
內容:忘卻來時路。恨蒼蒼、寒冰棄我，江南閒處。世事早知今如此，何不老農老圃。更種個、梅花深住。凍雨前朝浯溪石，對蒼苔、墮淚憐臣甫。山似我，兩眉聚。歲雲暮矣如何度。但多情、寂寥相念，二三君子。越石暮年扶風賦，猶解聞雞起舞。恨不減、二三十歲。一曲相思碧雲合，醉憑君、為我歌如縷。君念我，似同祖。